62020CO0703_INF
Sklep Sodišča (deveti senat) z dne 6. maja 2021 – PONS HOLDING
(Zadeva C-703/20)
„Predhodno odločanje – Člen 53(2) Poslovnika Sodišča – Nacionalna ureditev, ki določa naložitev denarne kazni pravni osebi, ki se je obogatila zaradi kaznivega dejanja fizične osebe, ne da bi bila za kazensko odgovornost te osebe nujno podana – Pravica do učinkovitega pravnega sredstva in nepristranskega sodišča – Listina Evropske unije o temeljnih pravicah – Člena 47 in 48 – Neobstoj povezave s pravom Unije – Očitna nepristojnost Sodišča“
Vprašanja za predhodno odločanje – Pristojnost Sodišča – Meje – Predlog za razlago Listine Evropske unije o temeljnih pravicah – Predmet nacionalnega spora, ki nima nikakršne navezne okoliščine s pravom Unije – Očitna nepristojnost Sodišča
(člen 6(1) PEU; člen 267 PDEU; Listina Evropske unije o temeljnih pravicah, člen 51(1) in (2); Poslovnik Sodišča, člen 53(2))
(Glej točke 11, od 15 do 18 in izrek.)
Izrek
Sodišče Evropske unije je očitno nepristojno za odgovor na vprašanja, ki jih je postavilo Sofiyski gradski sad (okrajno sodišče za mesto Sofija) s sklepom z dne 9. decembra 2020.